Up-993/05
Natisni
Opravilna št.:
Up-993/05
Datum odločitve:
20. 10. 2006
ECLI:
ECLI:SI:USRS:2006:Up.993.05
Akt:
Ustavna pritožba zoper sklep Vrhovnega sodišča št. VIII Pri  1/2005 z dne 13. 9. 2005
Izrek:
Ustavna pritožba zoper sklep Vrhovnega sodišča št. VIII Pri  1/2005 z dne 13. 9. 2005 se ne sprejme.
Evidenčni stavek:
Glede na prvi odstavek 50. člena Zakona o Ustavnem sodišču pritožnik z navedbami, s katerimi izraža svoje nestrinjanje z izpodbijanimi odločitvami, ustavne pritožbe ne more utemeljiti, saj po vsebini pomenijo le ugovor nepravilno ugotovljenega dejanskega stanja oziroma zmotne uporabe prava.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 10. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US26592
Dokument v PDF obliki:
Up-993-05.pdf
116 KB
Prenesite datoteko
Up-993/05-6
20. 10. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 3. oktobra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba zoper sklep Vrhovnega sodišča št. VIII Pri  1/2005 z dne 13. 9. 2005 se ne sprejme.
Obrazložitev
1. Vrhovno sodišče je z izpodbijanim sklepom potrdilo sklep Višjega delovnega in socialnega sodišča, da se revizija zoper sklep Višjega sodišča, s katerim je bila zavrnjena pritožba zoper odločitev sodišča prve stopnje o ustavitvi postopka, ne dopusti. Vrhovno sodišče se je strinjalo s stališčem Višjega delovnega in socialnega sodišča, da ne gre za nobenega od primerov, ki jih za dopustitev revizije določa prvi odstavek 32. člena Zakona o delovnih in socialnih sodiščih (Uradni list RS, št. 2/04 – v nadaljevanju ZDSS-1).
2. Pritožnik vlaga ustavno pritožbo zoper odločitev Vrhovnega sodišča, pri čemer skopo navaja, da mu sodišča kršijo človekovo pravico. Navaja, da mu je pred 12 leti krivico storila invalidska komisija pri Zavodu za pokojninsko in invalidsko zavarovanje in zato meni, da je upravičen do izplačila invalidnine za telesno okvaro tudi za nazaj.
3. V obravnavanem primeru je predmet presoje procesna odločitev o nedopustitvi revizije, zato Ustavno sodišče ni obravnavalo drugih pritožnikovih navedb. Pritožnik Vrhovnemu sodišču smiselno sicer očita kršitev prvega odstavka 50. člena Ustave, vendar ne pojasni, s čim naj bi sodišče to kršitev storilo. Iz njegovih navedb izhaja le nestrinjanje z odločitvijo Vrhovnega sodišča. S tem pa glede na prvi odstavek 50. člena Zakona o Ustavnem sodišču (v nadaljevanju ZUstS) ustavne pritožbe ne more utemeljiti.
4. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan